Outa waarsku oor uitspraak | Nuus24
Outa mag teen uitspraak appelleer Outa se appèl teen e-tol-uitspraak aangehoor
Johannesburg – Die Bondgenootskap teen Stedelike Tol (Outa) het gewaarsku dat die verlof om appèl aan te teken teen 'n vorige uitspraak, nié beteken dat die e-tolstelsel nie binnekort ingestel kan word nie. Pretoria se hooggeregshof het verlof tot appèl toegestaan teen 'n vorige uitspraak en ook die kwessies van die hofkoste na die appèlhof verwys. Outa het ook gesê dat hy miljoene rande benodig om die saak voort te sit. RSG berig die appèlhof sal waarnemende regter Louis Vorster se uitspraak – dat die beplande inwerkingstelling van die e-tolstelsel prosedureel billik is – hersien. Wayne Duvenhage, hoof van die bondgenootskap, sê dit is duidelik dat die meeste mense teen dié omstrede e-tolstelsel gekant is, maar dat die nasionale padagentskap (Sanral) dit steeds in werking kan stel. Hy sê die publiek moet net in gedagte hou dat die koop van die e-tolskyfie in dié stadium nie wetlik vereis word nie, het die radiostasie berig.Volg Nuus24 op Twitter Lees meer oor: e-tolstelsel | outa VOLGENDE OP NUUS24X